ചൈനയുടെ ബഹിരാകാശ നിലയം സ്പെയ്സ് ലാബ് തിയാങ്കോങ് 2 ൻറെ വിക്ഷേപണം വിജയം . ചൈന തദ്ദേശീയമായി വികസിപ്പിച്ച രണ്ടാമത്തെ ബഹിരാകാശ നിലയമാണ് തിയാങ്കോങ് 2 . ഗോബി മരുഭൂമിയിലെ ജിക്വാൻ വിക്ഷേപണ കേന്ദ്രത്തിൽ നിന്നായിരുന്നു വിക്ഷേപണം . ലോങ് മാർച്ച് 7 റോക്കറ്റിലാണ് 14.4 മീറ്റർ നീളവും 3.35 മീറ്റർ വ്യാസവുമുള്ള തിയാങ്കോങ് 2 നെ വിക്ഷേപിച്ചത് . 2013 ലാണ് ചൈനയുടെ ആദ്യത്തെ ബഹിരാകാശ കേന്ദ്രം തിയാങ്കോങ് 1വിക്ഷേപിച്ചത് . നാലു വർഷം ബഹിരാകാശത്ത് പ്രവർത്തിച്ച ഈ സ്പേസ് ലാബിലേക്ക് മൂന്നു ബഹിരാകാശ പേടകങ്ങൾ ചൈന അയച്ചു . ഇവ മൂന്നും കൃത്യമായി സ്പേസ് ലാബിൽ ഇറങ്ങുകയും പിന്നീട് ഭൂമിയിൽ തിരിച്ചത്തെുകയും ചെയ്തു . ഇതോടെ , സ്പേസ് ലാബിലേക്കുള്ള ആളില്ലാ യാത്ര എന്ന ആദ്യ ഘട്ടവും ചൈന വിജയിച്ചു . 2015ലാണ് തിയാങ്കോങ്1 ൻറെ പ്രവർത്തനം അവസാനിപ്പിക്കുന്നത് . 2022 ഓടെ പൂർണമായും ചൈനീസ് ബഹിരാകാശ ശാസ്ത്രജ്ഞർക്ക് താമസിച്ച് പരീക്ഷണം നടത്തുകയാണ് പദ്ധതിയുടെ പ്രധാന ലക്ഷ്യം . പരീക്ഷണങ്ങൾക്കായി അടുത്ത മാസത്തോടെ രണ്ട് ബഹിരാകാശ യാത്രികർ തിയാങ്കോങ് 2 ലേക്ക് യാത്ര തിരിക്കും . ഈ ബഹിരാകാശ കേന്ദ്രത്തിൽ മൂന്നു ചൈനീസ് ശാസ്ത്രജ്ഞർ പതിനഞ്ച് ദിവസം താമസിച്ചിരുന്നു . സ്ഥിരമായൊരു ബഹിരാകാശ നിലയം നിർമിക്കാനും ചൈനയ്ക്ക് പദ്ധതിയുണ്ട് . തിയാങ്കോങ് 3ന്റെ നിർമ്മാണ്ണം അവസാന ഘട്ടത്തിലാണ് .